Държавен вестник, бр. 77, 2017 г., стр. 39

БРОЙ  77	
Д Ъ Р Ж А В Е Н  В Е С Т Н И К 	
СТР.  39  
заявление за пререгистрация в регистъра на 
юридическите лица с нестопанска цел, воден 
от Агенцията по вписванията, в срок до 31 
декември 2020 г. 
(2) Заявлението по ал. 1 се подава от ли­
цата, представляващи по закон юридическото 
лице с нестопанска цел, или от адвокат с 
изрично пълномощно, съставено съгласно 
изискванията на Закона за адвокатурата, за 
представителство пред агенцията, по образец 
съгласно приложение № А15 – за сдружени­
ята, приложение № А16 – за фондациите, 
приложение № А17 – за клоновете на чуж­
дестранни юридически лица с нестопанска 
цел, и приложение № А18 – за народните 
читалища. Към заявлението се прилага впи­
саният в съда актуален учредителен акт или 
устав, заверен от съда по регистрацията или 
от законния представител на юридическото 
лице с нестопанска цел. 
(3) Заявленията по образец съгласно при­
ложения № А15 – А18 съдържат в група 
„Идентификация“ в поле № 1 „ЕИК/ПИК“ 
и допълнително вътрешно поле „Фирмено 
дело“, в което се попълват номерът на фир­
меното дело, годината и кодът на съда по 
регистрацията. Това вътрешно поле се попълва 
единствено при подаване на заявление за пре­
регистрация. В поле „ЕИК/ПИК“ се попълва 
кодът по БУЛСТАТ на юридическото лице с 
нестопанска цел.
(4) Към заявлението за пререгистрация 
на юридическо лице с нестопанска цел, ко­
ето има клонове, се прилага допълнително 
заявление за всеки клон по образец съгласно 
приложение № Б2.
(5) Със заявлението за пререгистрация може 
да бъде подадено и заявление за вписване на 
ново обстоятелство, заличаване и обявяване, 
освен в случаите на преобразуване по чл. 12 
от Закона за юридическите лица с нестопан­
ска цел. За вписването на обстоятелство или 
за обявяването на акт се дължи съответната 
държавна такса.
(6) Въз основа на заявлението по ал. 1 
агенцията изисква от съда по регистрацията 
на непререгистрираното юридическо лице с 
нестопанска цел удостоверение за актуално 
състояние, съдържащо данните за последните 
вписани обстоятелства, както и преписи от 
актуалния към 31 декември 2017 г. учредите­
лен акт или устав.
(7) Съдът по регистрацията на юридичес-
кото лице с нестопанска цел в тридневен 
срок от поискването издава удостоверение 
за актуално състояние, съдържащо пълни 
данни за актуалните вписани обстоятелства. 
В случаите на неприключили производства 
по вписвания удостоверение се издава след 
извършване на вписването от съда. Удосто­
верението за актуално състояние, както и 
препис от актуалния учредителен акт или 
устав служебно се изпращат на агенцията по 
електронен път и незабавно се предоставя 
достъп за снемане на електронен образ на 
цялото прономеровано фирмено дело.
(8) Пререгистрацията се извършва чрез 
вписване в регистъра на юридическите лица с 
нестопанска цел към агенцията на юридичес-
кото лице с нестопанска цел и на съответните 
обстоятелства за него въз основа на удосто­
верението за актуално състояние, издадено 
по реда на предходната алинея.
(9) След пререгистрация на юридическо 
лице с нестопанска цел, което има клонове, 
агенцията незабавно изисква от съдилищата 
по седалището на всеки клон издаването на 
удостоверение за актуално състояние на клона 
и предоставяне на фирменото дело за скани­
ране на документите, отнасящи се за вписване 
на обстоятелствата за съответния клон.
§ 85. (1) Пререгистрация на юридическо 
лице с нестопанска цел се извършва и въз ос­
нова на акт на съдебен или на друг държавен 
орган и на частен съдебен изпълнител или въз 
основа на заявление на заинтересовано лице, 
когато са оправомощени по силата на закон 
да искат вписване, заличаване или обявяване 
в регистъра. В този случай агенцията изисква 
от окръжния съд по регистрацията на юри­
дическото лице с нестопанска цел, съответно 
клона на чуждестранно юридическо лице с 
нестопанска цел, за които се иска вписване, 
заличаване или обявяване – издаването на 
удостоверение за актуалното състояние, съ­
държащо пълни данни за актуалните вписани 
обстоятелства, както и препис от актуалния 
учредителен акт или устав на юридическото 
лице с нестопанска цел, съответно клона на 
чуждестранно юридическо лице с нестопан­
ска цел.
(2) След пререгистрирането по този ред на 
юридическото лице с нестопанска цел, което 
има клонове, агенцията незабавно изисква 
от съдилищата по седалището на всеки клон 
издаването на удостоверения за актуално 
състояние на клона и предоставяне на фир­
мените дела за сканиране на документите, 
отнасящи се за вписване на обстоятелствата 
за съответния клон.
§ 86. Наредбата влиза в сила от 1.01.2018 г., 
с изключение на разпоредбите на § 13, 17, 18, 
19, 23, 24, 25, 26, 30, § 32, т. 2, буква „д“, буква 
„е“ и буква „ж“ (относно т. 19 – 30 на чл. 61, 
ал. 2), буква „з“ (относно т. 31 – 42 на чл. 61, 
ал. 2) и буква „к“ (относно т. 54 на чл. 61, 
ал. 2), § 33, § 38, т. 2, буква „в“ (относно т. 5 
на чл. 66, ал. 3) и буква „з“ (относно т. 12 на 
чл. 66, ал. 3), § 39, т. 4 и 5 (относно ал. 8 и 9 на 
чл. 67), т. 6 – 13 (относно ал. 20 – 50 на чл. 67) 
и т. 16 – 19 (относно ал. 53 – 58 на чл. 67) и 
§ 52, които влизат в сила от деня на обнарод­
ването на тази наредба в „Държавен вестник“.
Министър:
Цецка Цачева